
	Iebildums / Priekšlikums
	Autors

	1.
	Anotācija (ex-ante)
2.3. Administratīvo izmaksu novērtējums juridiskām personām
	Iebildums
Ar noteikumu projektu ir paredzētas būtiskas izmaiņas attiecībā uz informācijas sniegšanas pienākumiem un atbilstības prasībām. Lūdzu izvērtēt noteikumu projektā iekļautās izmaiņas informācijas sniegšanas pienākumos un atbilstības prasībās, un atbilstoši vērtējumam iekļaut anotācijā administratīvo izmaksu monetāru novērtējumu.

Tiesību akta projektiem ir jāvērtē ietekme uz administratīvo slogu un atbilstības prasībām, un apstiprinoša rezultāta gadījumā jāveic administratīvo izmaksu monetārs novērtējums saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” (turpmāk - noteikumi Nr. 617) 15. punktu. 

Lai veiktu administratīvo izmaksu monetāru novērtējumu, ir nepieciešams izprast informācijas sniegšanas metodi un veicamās darbības, proti, kā tieši informācija ir sagatavojama un sniedzama (iesnieguma sagatavošanas laiks, papildus iegūstamās informācijas metodes, iesnieguma nosūtīšana - e-pasts, sistēma, vēstule u.c.), pēc kā ir jānoskaidro noteikumos Nr. 617 iekļautās formulas parametru vērtības. Līdzīgi minētajam, arī atbilstības izmaksas nosaka, analizējot veicamās darbības prasību izpildei.

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) 22.-25.lp ietvertos norādījumus administratīvo izmaksu monetārā novērtējuma veikšanai. 
Piedāvātā redakcija
-
	Diāna Krikščūna (VK)

	2.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Iebildums
Ņemot vērā, ka par noteikumu projektu laika posmā no 25.02.-11.03.2025. notika publiskā apspriešana, tās laikā ir saņemti vismaz 107 sabiedrības pārstāvju viedokļi, kā arī par tiem sagatavots un publicēts viedokļu apkopojums, lūdzam atbilstoši Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) noteiktajam aizpildīt noteikumu projekta anotācijas 6.sadaļu. 

Papildus Valsts kanceleja norāda, ka nav nepieciešamības viedokļu apkopojumu publicēt tiesību akta lietas sadaļā Papildu dokumenti - Zemkopības ministrija ir korekti izmantojusi 2024.gada nogalē izveidoto TAP portāla funkcionalitāti, kas ļauj apkopojumu publicēt pie publiskās apspriešanas. 
Piedāvātā redakcija
-
	Zane Legzdiņa-Joja (VK)

	3.
	Anotācija (ex-ante)
7.2. Administratīvo izmaksu monetārs novērtējums
	Iebildums
Ar noteikumu projektu ir paredzētas būtiskas izmaiņas attiecībā uz informācijas sniegšanas prasībām valsts un pašvaldību institūcijām. Lūdzu izvērtēt noteikumu projektā iekļautās izmaiņas informācijas sniegšanas pienākumos un atbilstoši vērtējumam iekļaut anotācijā administratīvo izmaksu monetāru novērtējumu.

Tiesību aktu projektiem ir jāvērtē ietekme uz administratīvo slogu un apstiprinoša rezultāta gadījumā jāveic administratīvo izmaksu monetārs novērtējums saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” (turpmāk - noteikumi Nr. 617) 15. punktu. 

Lai veiktu administratīvo izmaksu monetāru novērtējumu, ir nepieciešams izprast informācijas sniegšanas metodi un veicamās darbības, proti, kā tieši informācija ir sagatavojama un sniedzama (iesnieguma sagatavošanas laiks, papildus iegūstamās informācijas metodes, iesnieguma nosūtīšana - e-pasts, sistēma, vēstule u.c.), pēc kā ir jānoskaidro noteikumos Nr. 617 iekļautās formulas parametru vērtības.

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) 22.-25.lp ietvertos norādījumus administratīvo izmaksu monetārā novērtējuma veikšanai. 
Piedāvātā redakcija
-
	Diāna Krikščūna (VK)



